সুগন্ধিতে দেশে ও আন্তর্জাতিক বাজারে সুনাম আছে বাংলাদেশি ব্র্যান্ড ‘আর হারমাইন’-এর। আতরও রয়েছে তাঁদের। বাংলাদেশি মাহতাবুর রহমান এই ব্র্যান্ডের কর্ণধার। আল হারমাইনের শুরুটা হয়েছিল সিলেটের বিয়ানীবাজারের নাটেশ্বর গ্রামে। সিলেটের সুজানগরে আগরকাঠ হতো। এই কাঠ দিয়ে হতো আতর। মাহতাবুর রহমানের বাবা হজ করতে যাওয়ার সময় সঙ্গে নিয়ে যান কিছু আগর। ১৯৭০ সালে তিনি মক্কায় সুগন্ধির ব্যবসা শুরু করেন। পরে তিনি তাঁর ব্যবসাকে সংযুক্ত আরব আমিরাতে নিয়ে যান ১৯৮১ সালে, সেখানেই প্রথম শোরুম খোলা হয়। সেই শুরু। এই সুগন্ধি প্রতিষ্ঠান এখন বিশ্বের ৬৫টিরও বেশি দেশে সুগন্ধি রপ্তানি করে।